text: Voldsomt hærværk mod pizzeria
  01 januar 2011 kl. 16.03
  Ukendte gerningsmænd smadrede et pizzeria i Christiansfeld. Ejeren mener også, at der er sprængt en bombelignende genstand i pizzeriaet.
  Nytårsnat blev en voldsom oplevelse for ejeren af pizzeriaet Ali Baba Mezopotamia. I løbet af natten har gerningsmænd smadret ruder og inventar i hans pizzeria. Ejeren mener også, at en bombelignende genstand er bragt til sprængning i et køleskab, så ruder er blevet knust, og væggen har slået revner.
  Politiet kan dog ikke bekræfte, at der har været en sprængning, kun at der har været tale om meget voldsomt hærværk.
  